**CENOVÝ PRIESKUM NA URČENIE PREDPOKLADANEJ HODNOTY ZÁKAZKY**

v rámci realizácie cenového prieskumu pre potreby určenia predpokladanej hodnoty zákazky v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), Vás žiadame o zaslanie cenovej ponuky na predmet zákazky pod názvom **„Poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie“.**

Uvedenú požiadavku Vám predkladáme v súlade s ustanovením §6 zákona o verejnom obstarávaní.

1. **Identifikácia verejného obstarávateľa:**

Názov organizácie: KIRA, n. o.

Sídlo organizácie: Starohájska 10, 917 01 Trnava

Zastúpený: Mgr. Viktor Maroši, riaditeľ

IČO: 52 190 820

Bankové spojenie: Prima banka Slovensko, a. s.

Číslo bankového účtu IBAN: SK38 5600 0000 0063 7964 1001

Registrácia pod číslom: VVS/NO-285/219

Kontaktná osoba: Mgr. Marek Krnáč, 033/55 59 241, 0908 726 462, [vo@kira.sk](mailto:vo@kira.sk)

1. **Predmet zákazky: „Poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie“**

Predmetom zákazky je poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie KIRA. Poradenstvo sa poskytuje týmito formami:

* vedenie účtovníctva neziskovej organizácie – 12 x/rok,
* vypracovanie účtovnej závierky a daňového priznania k dani z príjmov – 1x/rok,
* spracovanie pracovných zmlúv zamestnancov organizácie – podľa potreby klienta,
* zabezpečovanie personálnej agendy organizácie, vrátane prihlasovania a odhlasovania zamestnancov pri nástupe do pracovného pomeru, respektíve pri jeho ukončení – podľa potreby klienta,
* spracovanie mesačnej mzdovej agendy organizácie – 12x/rok,
* spracovanie ročného zúčtovania preddavkov na daň z príjmov zo závislej činnosti – 17x/rok,
* rýchle aktuálne telefonické informácie – podľa potreby klienta,
* poskytovanie informácií a poradenstva v oblasti zdravotného, nemocenského poistenia a dôchodkového zabezpečenia – podľa potreby klienta,
* tvorba podnikovej stratégie – pomoc pri výbere vhodných účtovných postupov – podľa potreby klienta,
* finančná a ekonomická analýza – podľa potreby klienta.

a to pri predpokladanom počte 17 zamestnancov, na obdobie január - december 2022.

1. **Miesto a uskutočnenie poskytnutia služby:**

Miesto: KIRA, n. o., Starohájska 10, 917 01 Trnava.

Termín poskytovania služieb: odo dňa nadobudnutia účinnosti zmluvného vzťahu do 31.12.2022

1. **Komplexnosť dodávky:**

Uchádzač predloží ponuku na celý predmet zákazky.

1. **Spôsob predloženia cenovej ponuky:**

Cenové ponuky žiada verejný obstarávateľ predložiť na e-mailovú adresu [vo@kira.sk](mailto:vo@kira.sk)   
vo formáte .pdf s označením **SÚŤAŽ – „Poskytovanie poradenských služieb*“.***

**Lehota na predloženie cenových ponúk: 26.01.2022 do 23:59 hod..**

1. **Požiadavky na obsah ponuky a podmienky účasti uchádzačov:**
2. **Cenová ponuka** v zmysle Prílohy č. 1 tejto výzvy.

Ak uchádzač nie je platcom DPH na túto skutočnosť upozorní vo svojej ponuke.

1. **Doklady preukazujúce splnenie podmienok účasti:**

* uchádzač musí spĺňať podmienku účasti týkajúcu sa osobného postavenia uvedenú   
  v § 32 ods. 1 písm. e) zákona 343/2015 Z. z. o verejnom obstarávaní – **je oprávnený poskytovať služby zodpovedajúce predmetu zákazky.**

Verejný obstarávateľ si splnenie podmienky účasti úspešného uchádzača **podľa § 32 ods. 1 písm. e) zákona o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

* uchádzač musí spĺňať podmienku účasti týkajúcu sa osobného postavenia uvedenú v § 32 ods. 1 písm. f) zákona o verejnom obstarávaní - **nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu**.

Uchádzač preukazuje splnenie podmienky účasti predložením **čestného vyhlásenia** podľa Prílohy č. 2 tejto výzvy.

1. **Čestné vyhlásenie o neprítomnosti konfliktu záujmov** podľa Prílohy č. 3 tejto výzvy.
2. **Návrh zmluvy o poskytovaní poradenských služieb, ktoré sú predmetom tejto zákazky.**

Uchádzač nie je oprávnený zásadným spôsobom zasahovať do obchodných podmienok, stanovených verejným obstarávateľom. Uchádzač doplní údaje vyznačené predtlačou vo vzore zmluvy (podľa svojho návrhu na plnenie kritéria). Uchádzač predloží do svojej ponuky podpísaný návrh zmluvy v jednom vyhotovení ako súhlas s predloženými obchodnými podmienkami.

Celá ponuka, tiež doklady a dokumenty v nej predložené musia byť vyhotovené v štátnom jazyku.   
Ak je doklad alebo dokument vyhotovený v cudzom jazyku**,** predkladá sa spolu s jeho úradným prekladom do štátneho jazyka;to neplatí pre ponuky, doklady a dokumenty vyhotovené v českom jazyku.

Ponuka musí byť podpísaná štatutárnym orgánom uchádzača alebo osobou oprávnenou konať   
za uchádzača (požaduje sa fotokópia úradne osvedčeného plnomocenstva).

**Stanovenie predpokladanej hodnoty zákazky a kritérium vyhodnotenia ponúk:**

Predpokladaná hodnota zákazky bude stanovená z predložených cenových ponúk **ako priemerná cena za 1 hodinu poskytnutia služieb, ktoré sú predmetom zákazky v Eur bez DPH**.

Pokiaľ predpokladaná hodnota zákazky, ktorá bude stanovená na základe predložených cenových ponúk, nepresiahne výšku finančného limitu zákaziek s nízkou hodnotou, Vaša ponuka bude zároveň slúžiť pre účely vyhodnotenia, t. j. verejný obstarávateľ zároveň vykoná **výber dodávateľa na základe kritéria:**

**– najnižšia cena za 1 hodinu poskytnutia služieb, ktoré sú predmetom zákazky v Eur s DPH** (ak uchádzač nie je platcom DPH uvedie to v ponuke).

Úspešným uchádzačom sa stane ten uchádzač, ktorý predloží najnižšiu cena za 1 hodinu poskytnutia služieb v EUR s DPH. O úspešnosti ponuky budú uchádzači informovaní.

1. **Spôsob určenia ceny:**

Uchádzačom navrhovaná zmluvná cena za poskytnutie požadovaného predmetu zákazky, uvedená   
v ponuke uchádzača, bude vyjadrená v eurách bez dane z pridanej hodnoty, ako aj s daňou z pridanej hodnoty.

Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z.   
o cenách v znení neskorších predpisov.

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky uvedeným v časti Predmet zákazky.

Ak je uchádzač osoba identifikovaná pre DPH v inom členskom štáte EÚ, vo svojej ponuke musí pre účely vyhodnotenia uviesť cenu celkom, za ktorú predmet zákazky ponúka (t. j. cenu, ku ktorej je pre účely vyhodnotenia pripočítaná DPH v zmysle zákona o DPH). Cenu bez DPH, výšku DPH a cenu s pripočítanou DPH uvedie v časti Formulár – CENOVÁ PONUKA, podľa ktorej sa budú ponuky vyhodnocovať.

1. **Podmienky financovania predmetu zákazky a ďalšie informácie:**

Predmet zákazky bude financovaný zo zdrojov rozpočtu verejného obstarávateľa. Splatnosť faktúr   
je do 30 dní od doručenia faktúry objednávateľovi.

Všetky výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.

Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa, zároveň si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky – ak nebude predložená ani jedna ponuka, ani jeden uchádzač nesplní podmienky účasti, ak sa zmenia okolnosti, za ktorých bolo verejné obstarávanie vyhlásené.

Prílohy:

Formulár – Cenová ponuka

Čestné vyhlásenie

Čestné vyhlásenie o neprítomnosti konfliktu záujmov

Návrh zmluvy o poskytovaní služieb

V Trnave, dňa 19.01.2022

...........................................................

Mgr. Viktor Maroši

riaditeľ KIRA, n. o.

**Príloha č.1**

**Formulár - CENOVÁ PONUKA**

Predmet obstarávania: **Poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie**

**Identifikačné údaje uchádzača:**

Názov: ........................................................................

Adresa: ........................................................................

IČO: ........................................................................

Kontaktná osoba ........................................................................

Telefón .........................................................................

E-mail: .........................................................................

|  |  |  |  |
| --- | --- | --- | --- |
| Zoznam položiek | Cena bez DPH v Eur | DPH v Eur | Cena s DPH v Eur |
| **cena za 1 hodinu poskytnutia služieb, ktoré sú predmetom zákazky** |  |  |  |

Cena obsahuje všetky náklady spojené s poskytovaním služieb.

(ak uchádzač nie je platcom DPH, uvedie to v ponuke)

V ................................, dňa .....................

.................................................................

podpis a pečiatka uchádzača

(v súlade so zápisom v obchodnom registri,   
 resp. v živnostenskom registri)

**Príloha č. 2**

**Č E S T N É V Y H L Á S E N I E**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Predmet obstarávania: **Poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie**

Uchádzač .................................................... (obchodné meno a sídlo),

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle   
§ 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri, resp. v živnostenskom registri)

**Príloha č. 3**

**Č E S T N É V Y H L Á S E N I E**

**o neprítomnosti konfliktu záujmov**

Predmet obstarávania: **Poskytovanie poradenských služieb a zabezpečovanie administratívy v oblasti vedenia účtovníctva a personálnej agendy neziskovej organizácie**

Uchádzač ............................(Obchodné meno a sídlo), zastúpený ............................................

týmto čestne vyhlasujem, že v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa,   
  ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii,   
  ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri,   
 resp. v živnostenskom registri)

**Príloha č. 4**

**Z M L U V A**

**O POSKYTOVANÍ PORADENSKÝCH SLUŽIEB**

**uzavretá podľa zákona č. 78/1992 Zb. o daňových poradcoch a Slovenskej komore**

**daňových poradcov v znení neskorších predpisov (ďalej len „zmluva“)**

# I. Zmluvné strany

|  |  |
| --- | --- |
| **Klient:** | **KIRA n.o.** |
| Sídlo: | Starohájska 6868/10 |
|  | 917 01 Trnava |
| IČO: | 52 190 820 |
| v zastúpení: | Mgr. Viktorom Marošim, riaditeľom KIRA n.o. |
| Bankové spojenie: | Prima banka Slovensko, a.s. |
| IBAN: | SK38 5600 0000 0063 7964 1001 |
|  |  |
|  |  |
| **Poradca:** |  |
|  |  |
| Sídlo: |  |
| IČO: |  |
| DIČ: |  |
| IČ DPH: |  |
| Bankové spojenie: |  |

(ďalej spolu len „zmluvné strany“).

# II. Predmet zmluvy

1. Predmetom zmluvy je poskytovanie poradenských služieb a zabezpečovanie administratívy v oblasti vedenia účtovníctva a personálnej agendy (ďalej len „poradenstva“) poradcom [DOPLNIŤ MENO PORADCU], ev. č. osvedčenia [DOPLNIŤ EV.Č.] pre klienta podľa dohodnutých podmienok v rozsahu a vo formách uvedených v tejto zmluve.
2. Poradenské služby a zabezpečovanie administratívy sú limitované skutočne vykonávanou činnosťou klienta podľa stavu k dátumu účinnosti tejto zmluvy.
3. Poradenské služby a zabezpečovanie administratívy sa poskytujú podľa podmienok, uvedených v zmluve v rozsahu a forme stanovenej v Prílohe č. 1 tejto zmluvy, ktorá je jej neoddeliteľnou súčasťou.
4. Obsah poskytovaného poradenstva a administratívy vyplýva z platných predpisov vzťahujúcich sa k predmetu činnosti klienta v čase nadobudnutia účinnosti zmluvy.
5. Zmluva sa uzatvára ako výsledok verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

# III. Čas plnenia

1. Poradenstvo sa poskytuje na základe požiadaviek klienta.
2. Zmluva sa uzatvára na dobu určitú, a to odo dňa nadobudnutia účinnosti zmluvy do 31.12.2022 alebo do vyčerpania finančného limitu podľa bodu VI., čl. 1 tejto zmluvy.

# IV. Povinnosti poradcu

1. Poradca bude vykonávať poradenstvo osobne a je povinný postupovať pri výkone dohodnutých činností s profesionálnou odbornosťou, podľa právnych predpisov a v súlade so záujmami klienta.
2. Pri plnení predmetu zmluvy sa poradca zaväzuje dodržiavať všeobecne záväzné predpisy, dojednanie uvedené v tejto zmluve a bude sa riadiť poskytnutými podkladmi klienta.
3. S podkladmi, prostriedkami a materiálom poskytnutým klientom je poradca povinný narábať so starostlivosťou ako u vlastníka.
4. Poradca je povinný pracovať hospodárne so zverenými prostriedkami, predmetmi a materiálom poskytnutým klientom.
5. Poradca je povinný dodržiavať obchodné tajomstvo klienta, ochraňovať jeho obchodný názov a firemnú značku pred zneužitím a zachovávať mlčanlivosť o veciach vzťahujúcich sa k plneniu zmluvy. Táto povinnosť platí nielen počas trvania, ale aj po ukončení zmluvného vzťahu s klientom.

# V. Povinnosti a súčinnosť klienta

1. Klient sa zaväzuje preberať poskytované služby a zaplatiť za ich poskytovanie odmenu v dohodnutej výške uvedenej v čl. VI tejto zmluvy a v stanovenej lehote.
2. Poradenstvo sa poskytuje len pre klienta, ktorý sa zaväzuje zabezpečiť ochranu, nerozširovanie a utajenie informácií poskytovaných v rámci plnenia zmluvy voči iným osobám.
3. Klient sa zaväzuje pre účely poskytovania poradenstva predkladať poradcovi v dohodnutých lehotách požadované doklady a poskytnúť mu informácie potrebné k riadnemu plneniu zmluvy.
4. V prípade nemožnosti predloženia dokladov požadovaných k poskytovaniu poradenstva v uvedených alebo dohodnutých termínoch je klient povinný bez odkladu o tejto skutočnosti informovať poradcu, s upresnením záväzného dodatočného termínu predloženia dokladov.
5. Klient je povinný bez zbytočného odkladu upozorniť poradcu na nedostatky v plnení zmluvy.

# VI. Odmena

1. Odmena za poradenstvo je stanovená na základe výsledkov verejného obstarávania vyhláseného v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to nasledovne:

Cena za poradenstvo bez DPH [DOPLNIŤ SUMU] eur

DPH 20% [DOPLNIŤ SUMU] eur

**Cena za poradenstvo s DPH [DOPLNIŤ SUMU] eur**

**([DOPLNIŤ SUMU SLOVOM]).**

1. Formy poradenstva sú špecifikované v prílohe č. 1 tejto zmluvy.

# VII. Platobné podmienky

1. Dohodnutú odmenu bude poradca klientovi fakturovať ročne.
2. Klient zaplatí poradcovi dohodnutú odmenu na základe faktúry. Faktúra musí obsahovať všetky náležitosti stanovené v § 71 zákona č. 222/2004 Z. z. o dani z pridanej hodnoty v znení neskorších predpisov, ako aj presný rozpis vykonávaných činností, ktoré poradca v uvedenom období vykoval.
3. Splatnosť faktúry je 14 dní odo dňa doručenia faktúry klientovi.
4. Poradca môže uplatniť úrok z omeškania v zmysle príslušných právnych predpisov z  fakturovanej sumy za každý deň omeškania.
5. V prípade, že faktúra nebude obsahovať všetky riadne náležitosti dohodnuté v tejto zmluve, klient je oprávnený vrátiť faktúru poradcovi pred dňom splatnosti bez zaplatenia na doplnenie (opravu). Nová lehota splatnosti začne plynúť až po doručení doplnenej (opravenej) faktúry klientovi.

# VIII. Zodpovednosť za škody

1. Poradca zodpovedá klientovi za škodu, ktorú mu spôsobil v súvislosti s poskytovaním poradenstva. Poradca zodpovedá za to, že realizácia obsahu tejto zmluvy bude vykazovať všetky kvalitatívne kritériá všeobecne známe v čase plnenia.
2. Poradca nezodpovedá za škody a za prípadné následné škody, ktoré boli spôsobené nesprávnymi informáciami klienta v tom prípade, ak ani pri vynaložení všetkej odbornej starostlivosti nemohol zistiť ich nesprávnosť.
3. Poradca nezodpovedá za škody a prípadné následné škody v tom prípade, ak na možnosť ich vzniku poradca klienta písomne upozornil.
4. Poradca nezodpovedá za škody a prípadné následné škody, ktoré boli spôsobené poskytnutím neúplných, nepravdivých a nejasných informácií a dokladov klienta.

# IX. Zmeny a výpoveď zmluvy

1. Zmluva sa uzatvára na dobu určitú, a to odo dňa nadobudnutia účinnosti zmluvy do 31.12.2022 alebo do vyčerpania finančného limitu vo výške [DOPLNIŤ] EUR s DPH, podľa toho, ktorá z týchto právnych skutočností nastane skôr.
2. Zmluvné strany môžu platnosť tejto zmluvy ukončiť aj dohodou.
3. Klient má právo odstúpiť od zmluvy aj bez uvedenia dôvodu; je však povinný poradcovi zaplatiť odmenu za úkony už vykonané a uhradiť už skutočne vynaložené náklady, ak v zmluve nebolo dohodnuté inak.
4. Poradca môže jednostranne s okamžitou platnosťou odstúpiť od zmluvy v týchto prípadoch:
   * sa naruší dôvera medzi ním a klientom,
   * klient neposkytuje potrebné informácie a súčinnosť,
   * ak klient napriek písomnému upozorneniu poradcu nezabezpečil ochranu, nerozširovanie a utajenie informácií poskytovaných v rámci plnenia zmluvy,
   * ak klient závažným spôsobom porušil ustanovenia tejto zmluvy a čo aj z nedbanlivosti, umožnil prístup k informáciám poskytovaným poradcom pri plnení tejto zmluvy iným osobám,
   * ak klient úmyselne, alebo z vedomej nedbanlivosti spôsobil poradcovi škodu.
5. Vyhlásením konkurzu na klienta zanikajú príkazy a vydané plné moci.

# X. Všeobecné a záverečné ustanovenia

1. Poradca podpisom tejto zmluvy prehlasuje, že má v súlade s ustanovením § 20 zákona č. 78/1992 Zb. o daňových poradcoch a Slovenskej komore daňových poradcov v znení neskorších predpisov uzatvorenú zmluvu o poistení zodpovednosti za škodu, ktorá by mohla vzniknúť v súvislosti s výkonom poradenstva.
2. Náležitosti výslovne neuvedené v tejto zmluve sa riadia všeobecne záväznými predpismi.
3. Táto zmluva a jej prílohy sa môžu doplňovať a meniť len písomne formou očíslovaného dodatku na základe súhlasného vyjadrenia zmluvných strán a len v súlade s podmienkami a obmedzeniami stanovenými zákonom č. 343/2015 Z. z. o verejnom obstarávaní v znení neskorších predpisov.
4. Neoddeliteľnou súčasťou zmluvy je Príloha č. 1 – Formy poradenstva a Príloha č. 2 – Cenová ponuka.
5. Zmluva je vyhotovená v dvoch exemplároch, po jednom exemplári pre každú zo zmluvných strán.
6. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 211/2000 Z. z. o slobodnom prístupe k informáciám.
7. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne a zrozumiteľne, čo svojimi podpismi potvrdzujú.

V Trnave, dňa ......................

**Klient: Poradca:**

**........................................ ........................................**

Mgr. Viktor Maroši

riaditeľ KIRA n.o.

**P R Í L O H A č. 1 k Zmluve o poskytovaní poradenských služieb**

# I. Formy poradenstva

Poradenstvo sa poskytuje podľa podmienok uvedených v tejto zmluve týmito formami :

* vedenie účtovníctva neziskovej organizácie – 12 x/rok,
* vypracovanie účtovnej závierky a daňového priznania k dani z príjmov – 1x/rok,
* spracovanie pracovných zmlúv zamestnancov organizácie – podľa potreby klienta,
* zabezpečovanie personálnej agendy organizácie, vrátane prihlasovania a odhlasovania zamestnancov pri nástupe do pracovného pomeru, respektíve pri jeho ukončení – podľa potreby klienta,
* spracovanie mesačnej mzdovej agendy organizácie – 12x/rok,
* spracovanie ročného zúčtovania preddavkov na daň z príjmov zo závislej činnosti – 17x/rok,
* rýchle aktuálne telefonické informácie – podľa potreby klienta,
* poskytovanie informácií a poradenstva v oblasti zdravotného, nemocenského poistenia a dôchodkového zabezpečenia – podľa potreby klienta,
* tvorba podnikovej stratégie – pomoc pri výbere vhodných účtovných postupov – podľa potreby klienta,
* finančná a ekonomická analýza – podľa potreby klienta.

a to pri predpokladanom počte 17 zamestnancov, na obdobie január - december 2022.

Náležitosti neuvedené v prílohe sa riadia ustanoveniami zmluvy.

V Trnave, dňa ......................

**Klient: Poradca:**

**........................................ ........................................**

Mgr. Viktor Maroši

riaditeľ KIRA n.o.

**P R Í L O H A č. 2 k Zmluve o poskytovaní poradenských služieb**

# I. Cenová ponuka